ระเบียบกรมการขนส่งทางบกระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขการใช้จ่ายเงินเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนพ.ศ.๒๕๕๒ เพื่อให้แนวทางปฏิบัติเกี่ยวกับการใช้จ่ายเงินกองทุนเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนในส่วนที่นอกเหนือจากค่าสินไหมทดแทนตามพระราชบัญญัติคุ้มครองผู้ประสบภัยจากรถ พ.ศ.๒๕๓๕ เป็นไปด้วยความเรียบร้อยเหมาะสม อาศัยอำนาจตามความในข้อ ๑๖ (๒)แห่งกฎกระทรวงกำหนดหลักเกณฑ์ วิธีการ และเงื่อนไขการดำรงตำแหน่งและการปฏิบัติหน้าที่กรรมการการบริหารกองทุนและการใช้จ่ายเงินกองทุนเพื่อความปลอดภัยในการใช้รถใช้ถนน พ.ศ.๒๕๔๗ ออกตามความในพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๑๒) พ.ศ. ๒๕๔๖ โดยความเห็นชอบจากคณะกรรมการกองทุนเพื่อความปลอดภัยในการใช้รถใช้ถนนในการประชุมครั้งที่ ๒/๒๕๕๒ เมื่อวันที่ ๒๖ มีนาคม ๒๕๕๒อธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมการขนส่งทางบกว่าด้วยหลักเกณฑ์ วิธีการ และเงื่อนไขการใช้จ่ายเงินเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนพ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้กองทุน หมายความว่ากองทุนเพื่อความปลอดภัยในการใช้รถใช้ถนนคณะกรรมการ หมายความว่าคณะกรรมการกองทุนเพื่อความปลอดภัยในการใช้รถใช้ถนนคณะอนุกรรมการ หมายความว่าคณะอนุกรรมการพิจารณาการขอรับจัดสรรเงินค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนผู้พิการ หมายความว่าผู้พิการอันเนื่องมาจากการประสบภัยที่เกิดจากการใช้รถใช้ถนนอุปกรณ์ช่วยเหลือผู้พิการ หมายความว่า(๑) แขนเทียม(๒) ขาเทียม(๓) รถนั่งสำหรับผู้พิการ(๔) ไม้เท้าและไม้ค้ำยัน(๕) อุปกรณ์อื่นที่คณะอนุกรรมการเห็นชอบผู้ขอรับจัดสรร หมายความว่าผู้ขอใช้เงินกองทุนซึ่งเป็นผู้พิการผู้ได้รับจัดสรร หมายความว่าผู้ได้รับอนุมัติให้ใช้เงินกองทุนข้อ ๔เงินกองทุนให้ใช้เป็นค่าอุปกรณ์ช่วยเหลือผู้พิการในส่วนที่นอกเหนือจากค่าสินไหมทดแทนตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ข้อ ๕ผู้ขอรับจัดสรรที่มีความประสงค์ขอใช้เงินกองทุนตามข้อ ๔ ให้ยื่นคำขอตามแบบที่กำหนด ณสำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัด พร้อมหลักฐานประกอบ ดังนี้(๑) สำเนาบัตรประจำตัวประชาชนหรือหลักฐานแสดงตนอื่นใดที่ทางราชการออกให้(๒) ภาพถ่ายสำเนาทะเบียนบ้าน(๓) รูปถ่ายของผู้พิการที่แสดงให้เห็นถึงลักษณะความพิการ(๔)ใบรับรองแพทย์จากสถานพยาบาลของรัฐว่าเป็นผู้พิการ(๕)หลักฐานที่ทางราชการออกให้ว่าได้รับอุบัติเหตุที่เกิดจากการใช้รถใช้ถนนหรือหลักฐานการขอรับการชดใช้ค่าสินไหมทดแทนจากบริษัทประกันภัยหรือกองทุนทดแทนผู้ประสบภัย(๖) ใบเสนอราคาอุปกรณ์ช่วยเหลือ พร้อมคุณลักษณะรูปแบบ และรายละเอียดที่ชัดเจนและมีการรับประกันสินค้าอย่างน้อย ๑ ปีในกรณีที่หลักฐานตาม (๔)สามารถแสดงได้ว่าความพิการนั้นเกิดจากอุบัติเหตุในการใช้รถใช้ถนนให้ใช้เป็นหลักฐานตาม(๕) ได้ด้วยในกรณีที่ผู้พิการเป็นผู้เยาว์ หรือมีสภาพความพิการถึงขั้นไม่สามารถยื่นคำขอด้วยตนเองได้ผู้ปกครองหรือผู้ดูแลผู้พิการจะยื่นคำขอแทนก็ได้ข้อ ๖เมื่อสำนักงานขนส่งจังหวัดได้รับคำขอให้ตรวจสอบความครบถ้วนถูกต้องของคำขอและเอกสารประกอบและจัดส่งให้สำนักงานกองทุนเพื่อความปลอดภัยในการใช้รถใช้ถนนภายใน ๑๕ วัน นับแต่วันรับคำขอข้อ ๗ให้คณะอนุกรรมการมีอำนาจอนุมัติเงินเป็นค่าอุปกรณ์ช่วยเหลือผู้พิการในวงเงินไม่เกินครั้งละสองแสนบาทต่อคนข้อ ๘ในการพิจารณาจัดสรรเงินเป็นค่าอุปกรณ์ช่วยเหลือผู้พิการให้คำนึงถึงความสำคัญดังนี้(๑) การเป็นผู้ใช้รถใช้ถนนโดยถูกต้อง(๒) ไม่เคยได้รับความช่วยเหลือจากกองทุนนี้หรือเคยได้รับความช่วยเหลือจากกองทุนนี้มาแล้วไม่น้อยกว่า ๕ ปี(๓) การนำอุปกรณ์ไปใช้เพื่อการดำรงชีพ(๔) กรณีอื่น ๆ ตามที่คณะอนุกรรมการเห็นสมควรข้อ ๙ผู้ขอรับจัดสรรต้องให้ความร่วมมือกับคณะอนุกรรมการหรือผู้ที่ได้รับมอบหมายจากคณะอนุกรรมการในการชี้แจงข้อมูลหรือตรวจสอบข้อเท็จจริงเพิ่มเติมข้อ ๑๐เมื่อคณะอนุกรรมการมีมติประการใดให้ถือเป็นที่สุดและให้มีหนังสือแจ้งผู้ขอรับจัดสรรทราบภายใน๓๐ วัน นับแต่วันมีมติให้ผู้ได้รับจัดสรรติดต่อสำนักงานกองทุนเพื่อความปลอดภัยในการใช้รถใช้ถนนหรือสำนักงานขนส่งจังหวัดที่ยื่นคำขอภายใน ๖๐ วันนับแต่วันได้รับหนังสือแจ้งมติอนุมัติ เพื่อกำหนดวัน เวลาและสถานที่รับเงินค่าอุปกรณ์ช่วยเหลือผู้พิการกรณีผู้ได้รับจัดสรรไม่ดำเนินการภายในกำหนดตามวรรคสองให้คำอนุมัติเป็นอันสิ้นผลข้อ ๑๑ผู้ได้รับจัดสรรต้องยินยอมให้คณะอนุกรรมการหรือผู้ที่ได้รับมอบหมายจากคณะอนุกรรมการเข้าไปตรวจสอบการจัดซื้อหรือจัดจ้างตามที่ได้รับอนุมัติข้อ ๑๒ในการจ่ายเงินค่าอุปกรณ์ช่วยเหลือผู้พิการให้จ่ายเป็นเงินสดหรือเช็คตามจำนวนเงินที่จ่ายจริงแต่ไม่เกินวงเงินที่ได้รับอนุมัติจากคณะอนุกรรมการโดยผู้ได้รับจัดสรรต้องนำใบเสร็จรับเงินหรือหลักฐานการแจ้งหนี้มาแสดงพร้อมอุปกรณ์ช่วยเหลือผู้พิการที่ได้รับอนุมัติให้จัดซื้อหรือจัดจ้างต่อคณะอนุกรรมการหรือผู้ที่ได้รับมอบหมายจากคณะอนุกรรมการภายใน๙๐ วัน นับแต่วันครบกำหนดรับเงินค่าอุปกรณ์ช่วยเหลือผู้พิการตามข้อ ๑๐ วรรคสองข้อ ๑๓ในกรณีที่ผู้ได้รับจัดสรรผิดเงื่อนไขที่กำหนดไว้ในข้อ ๑๑ และข้อ ๑๒ ให้คณะอนุกรรมการมีอำนาจเพิกถอนการอนุมัติข้อ ๑๔หากมีการตรวจสอบพบว่าผู้ได้รับจัดสรรไม่นำเงินที่ได้รับจัดสรรไปซื้อหรือจ้างทำอุปกรณ์ช่วยเหลือตามที่ได้รับอนุมัติหรือนำอุปกรณ์ช่วยเหลือไปจำหน่ายจ่ายแจกให้บุคคลอื่นให้ดำเนินคดีตามกฎหมายจนถึงที่สุดข้อ ๑๕กรณีมีปัญหาในการปฏิบัติตามระเบียบนี้ให้อธิบดีกรมการขนส่งทางบกเป็นผู้วินิจฉัยชี้ขาดคำวินิจฉัยดังกล่าวให้ถือเป็นที่สุดข้อ ๑๖วิธีปฏิบัตินอกจากที่กำหนดไว้แล้วในระเบียบนี้ให้ปฏิบัติตามระเบียบแบบแผนของทางราชการโดยอนุโลมประกาศณ วันที่ ๒๑ เมษายน พ.ศ. ๒๕๕๒ชัยรัตน์สงวนชื่ออธิบดีกรมการขนส่งทางบกปริยานุช/ผู้จัดทำ๔มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๔ ง/หน้า ๗/๒๖ พฤษภาคม ๒๕๕๒